b'\n_START_ARTICLE_\nZnan obraz ima svoj glas\n_START_SECTION_\nOpis\n_START_PARAGRAPH_\nV oddaji se osem slavnih Slovencev preobrazi v razli\xc4\x8dne slovenske in tuje izvajalce. V vsaki oddaji zmaga tisti, ki na koncu zbere najve\xc4\x8d to\xc4\x8dk. Vsak teden tik pred oddajo eden od tekmovalcev dobi skrito misijo. Njegova identiteta se razkrije \xc5\xa1ele ob koncu oddaje. \xc4\x8ce tekmovalec z misijo zmaga, v sklad za mlade upe prispeva 3000 \xe2\x82\xac, drugo mesto 1000 \xe2\x82\xac, tretje mesto 1000 \xe2\x82\xac, uvrstitev med 4. in 8. mestom pomeni 500 \xe2\x82\xac, ki jih prispeva POP TV. V zadnji oddaji pa bo skupen znesek Zavarovalnica Triglav podvojila. \xc5\xa0tirje najbolj\xc5\xa1i tekmovalci, ki bodo v enajstih oddajah dosegli najve\xc4\x8d to\xc4\x8dk, pa se bodo pomerili v finalni oddaji, ki bo 15. junija 2014.\n_START_SECTION_\nTo\xc4\x8dkovanje\n_START_PARAGRAPH_\nTo\xc4\x8dkuje se tako, da \xc5\xbeirija najprej oceni vseh osem nastopov po zgledu evrovizijskega to\xc4\x8dkovanja (4, 5, 6, 7, 8, 9, 10 in 12). Kasneje vsak od tekmovalcev podeli svojih 5 to\xc4\x8dk tekmovalcu, ki ga je pritegnil. Nato vse to\xc4\x8dke zdru\xc5\xbeijo in jih spremenijo v evrovizijske to\xc4\x8dke (najbolj\xc5\xa1i ima 12, najslab\xc5\xa1i prejme 4). Med celotno oddajo glasujejo tudi gledalci, ki podelijo to\xc4\x8dke 4-12. Na koncu je tisti, ki ima najve\xc4\x8d to\xc4\x8dk, zmagovalec posamezne oddaje.'